6 Onkao mambo, Yehoba waambijile Mosesa amba: “Pano usakumona byo nsakumuba Felo.+ Bulume bwami bukamulengela kwibaswisha kuya kabiji bulume bwami bukamulengela kwibapangamo mu kyalo kyanji.”+2 Kabiji Lesa waambijile Mosesa amba: “Amiwa yami Yehoba.3 Namwekanga kwi Abalahama, kwi Izaka ne kwi Yakoba amba yami Lesa wa Bulume Bonse,+ bino jizhina jami ja Yehoba+ kechi nebabuujilejo bulongo ne.+4 Kabiji nalayañene nabo kuba’mba nkebapa kyalo kya Kenana, kyalo kyo baikelemo bwenyi.+5 Pano naumvwa mibinzo ya bena Isalela, bo baikazha buzha ku bena Ijipita kabiji navuluka lulayañano lwami.+6 “Pano ambila bena Isalela amba, ‘Yami Yehoba kabiji nkemukasulula ku mingilo yakosa ya bena Ijipita ne kwimupokolola mu buzha+ bo mujimo, kabiji nkemukuula na kuboko ko nkatanyika* ne na bintu bikatampe bya kwibakabisha.+7 Kabiji nkemutambula ke bantu bami, ne amiwa nkekala ke Lesa wenu,+ ne anweba mukayuka’mba yami Yehoba Lesa wenu wimwamunako ku mingilo yakosa ya mu Ijipita.8 Kabiji nkemutwala mu kyalo kyo nachipile* namba nkekipana kwi Abalahama, kwi Izaka ne kwi Yakoba; nkekipana kwi anweba kwikala ke kyenu.+ Amiwa yami Yehoba.’”+9 Ponkapo Mosesa wabuujile bena Isalela bino byambo, bino abo kechi bamumvwijile ne, mambo a kuba balefwilwe ne na mambo a mingilo ya buzha.+10 Kepo Yehoba aambijile Mosesa amba:11 “Yanga kwi Felo mfumu wa Ijipita ukamubuule’mba aleke bena Isalela bafume mu kyalo kyanji.”12 Nangwa byonkabyo, Mosesa waambijile Yehoba amba: “Bena Isalela bakaana kuñumvwina;+ pano Felo ukañumvwina byepi byo kiji kuba’mba amiwa nnemenena pa kwamba?”*+13 Bino Yehoba wabuujile Mosesa ne Alona jikwabo mikambizho ya kubuula bena Isalela ne Felo mfumu wa Ijipita, pa kuba’mba akaleke bena Isalela bakafume mu kyalo kya Ijipita.14 Ino yo mitwe ya ba mu nzubo ya bashabo: Baana ba kwa Lubenyi mubeji+ wa kwa Isalela bajinga Hanoki, Palu, Hezelona ne Kami.+ Abino byo bisemi bya kwa Lubenyi.15 Baana ba kwa Shimeona bajinga Yemwele, Yamina, Ohada, Yakina, Zohala ne Shaulo mwana wa mulume wa mwanamukazhi mwina Kenana.+ Abino byo bisemi bya kwa Shimeona.16 Ano o mazhina a baana ba kwa Levi+ monka mwayijile bisemi byabo: Geleshona, Kohati ne Melali.+ Myaka yaikele Levi na bumi yajinga 137.17 Baana ba kwa Geleshona bajinga Libinyi ne Shimei monka mwayijile bisemi+ byabo.18 Baana ba kwa Kohati bajinga Amulamu, Izahala, Hebulona ne Uziela.+ Myaka yaikele Kohati na bumi yajinga 133.19 Baana ba kwa Melali bajinga Mali ne Mushi.Abino byo bisemi bya bena Levi monka mwayijile bisemi byabo.+20 Amulamu wasongwele Yokebeda shanjinkazhi.+ Yokebeda wasemene Alona ne Mosesa.+ Myaka yaikele Amulamu na bumi yajinga 137.21 Baana ba kwa Izahala bajinga Kola,+ Nefega ne Zikili.22 Baana ba kwa Uziela bajinga Mishela, Elezafwana+ ne Situli.23 Alona wasongwele Elisheba mwana wa kwa Aminadaba nyenga ya kwa Nashona.+ Elisheba wasemene Nadaba, Abihu, Eleaza ne Itamala.+24 Baana ba kwa Kola bajinga Asila, Elekana ne Abiasafwa.+ Abino byo byajinga bisemi bya bena Kola.+25 Eleaza+ mwana wa mulume wa kwa Alona wasongwele mwana wa kwa Putiela. Ne aye wasemene Finease.+Ino yo mitwe ya bikota bya bena Levi monka mwayijile bisemi byabo.+26 Abano bo ba Alona ne Mosesa Yehoba bo aambijile’mba: “Lupulai bena Isalela mu kyalo kya Ijipita, monka mwayila mabumba* abo.”+27 Kabiji bo baambilenga kwi Felo mfumu wa Ijipita kuba’mba aleke bena Isalela bafume mu Ijipita. Bajinga bonka bano ba Mosesa ne Alona.+28 Pa jonkaja juba, Yehoba jo aambile ne Mosesa mu kyalo kya Ijipita,29 Yehoba waambijile Mosesa amba: “Yami Yehoba. Umubuule Felo mfumu wa Ijipita bintu byonse byo mbena kukubuula.”30 Kepo Mosesa aambijile Yehoba amba: “Amiwa nnemenena pa kwamba,* pano Felo ukañumvwina byepi?”+
bem_Latn